בתוך שלוש שנים - המהפכה התרבותית של קריית אונו | אונו News בתוך שלוש שנים - המהפכה התרבותית של קריית אונו | אונו News
דף הבית / בתוך שלוש שנים – המהפכה התרבותית של קריית אונו
קריית אונו, הפכה מזמן לעיר מובילת החינוך והתרבות בבקעת אונו, כעת ממשיך ראש העיר את המהפכה עם הקמת קריית חינוך ותרבות בלב העיר. ישראל גל ראש העיר: "ההחלטה האסטרטגית שקבלה מועצת העיר שלנו השבוע, תשנה את פני העיר למשך שנים רבות. פנינת החינוך, התרבות והפנאי העירונית, תמוקם מעתה בלב העיר שלנו"
עדן יעקובי 9 יולי 2019 10:35 קריית אונו, חדשות קריית אונו, תרבות ופנאי הערות 4
בשורה תרבותית לעיר קריית אונו: עיריית קריית אונו תקים פנינת תרבות וחינוך בלב העיר. הקריה האקדמית אונו תפנה את שטחיה בלב העיר קריית אונו לטובת מעבר של כל שלוחותיה למבנה חדש שיוקם במתחם התעסוקה העסקים, המסחר והפנאי, שיהיה ה- City החדש של בקעת אונו, בצומת סביון.
עפ"י התכנון, תעבור הקריה האקדמית אונו, למתחם התעסוקה המתפתח של קריית אונו בצומת סביון, בקרבת תחנת כיבוי האש, שם תוקם המכללה במבנה בגודל של בין 15,000 מ"ר ל- 22,000 מ"ר, בו תרכז את כל פעילותה באזור. בכך תצטרף הקריה האקדמית אונו, ל"סיטי בקעת אונו", מרכז העסקים, המסחר, הבילוי והפנאי המודרני, הייחודי מסוגו בארץ ובאזור, שיוקם בסטנדרט עיצוב בין לאומי.
מועצת העיר קריית אונו בישיבתה בשבוע שעבר החליטה לייעד את המבנים שיתפנו לטובת מתחם חינוך, תרבות ופנאי וכך לכל הילדים ובני הנוער חובבי המוסיקה, יעמוד מבנה חדש, מתקדם ורחב ידיים שיועבר לידי הקונסרבטוריון העירוני, עם חדרי לימוד רבים ואולם חזרות משוכלל.
האולם הגדול במתחם שברחוב צה"ל ישופץ ויהיה להיכל התרבות העירוני ולצידו חדרי חוגים ופעילויות שיהוו את מרכז התרבות החדש של העיר.
המבנה המשמש ללימודי תואר שני, ברחוב נהר הירדן, מיועד מיועד לפעילות המתנ"ס העירוני עם אולמות מחול, אמנות וחוגים ובו ישכון מרכז האמנויות אשר צר היום מלהכיל את כל הלומדים בו. גם ל"יד לבנים" יועד מקום נכבד ולאחת הקומות יועברו משרדי הנהלת המתנ"ס.
על מגרש החנייה שלצד מבנה המתנ"ס החדש יוקם בית ספר על יסודי, לטובת אוכלוסיית התלמידים בעיר, בהתאם לצפי גידול האוכלוסייה.
ממהלך זה יהנו גם תושבי הסביבה אשר יזכו למרחב ציבורי רחב ופנוי יותר אשר יביא גם להקלה ניכרת בתנועה ובחנייה. כ- 3,000 עד 5,000 כלי רכב הנכנסים היום ללב העיר לא יגיעו יותר והקהל אשר יגיע לאירועים ולפעילויות בקריית החינוך והתרבות החדשה יהיו בעיקר תושבי העיר אשר יעשו דרכם גם ברגל, באופניים ובתחבורה ציבורית וכמובן יזכו למרכז חינוך ותרבות סמוך לביתם.
ישראל גל ראש העיר קריית אונו מסר: "ההחלטה האסטרטגית שקבלה מועצת העיר שלנו השבוע, תשנה את פני העיר למשך שנים רבות. פנינת החינוך, התרבות והפנאי העירונית, תמוקם מעתה בלב העיר שלנו. גופי התרבות העירוניים יקבלו אכסניה הולמת. יהיה מקום נרחב לכל חוגי המתנ"ס ומגוון פעילויותיו והאולם הראשי ישופץ ויהפוך למתקן תרבות מתקדם. נוסיף לכך את פיתוחה של החורשה לאורך ציר דורי הנסלל בימים אלה, עם שבילי אופניים והליכה, מתקני משחקים וכושר, יחד עם מגרשי החנייה שבמקום, וקבלנו פנינת תרבות וחינוך חדשה בליבה של העיר שלנו. אני מבקש להודות לצוות שלנו, שהוביל את ההליך הרגולטורי והתכנוני המורכב וכמובן לסגניי ולחבריי במועצת העיר שהצביעו פה אחד בעד התכנית"
קריית אונו ישראל גל הקריה האקדמית אונו 2019-07-09
תגיות קריית אונו ישראל גל הקריה האקדמית אונו
9 יולי 2019 10:51 ב 10:51
בלב העיר… גם אם תחזרו על זה 100 פעם זה לא יהיה נכון, רק יישאר מגוחך כי איפה הקריה ואיפה לב העיר.
היוזמה עצמה מבורכת.
9 יולי 2019 15:55 ב 15:55
תן לאסי הירשפלד לנהל את זה. הוא עושה את זה נפלא בספרייה. בלעדיו לא הייתה תרבות בקרית אונו.
10 יולי 2019 8:56 ב 8:56
ומה עם הקיר טיפוס???, לפני שבועיים בגלל רשלנות העירייה נסגא קיר הטיפוס אחרי 30 שנות פעילות ומאות ילדי החוגי, הנבחרות, אנשי בית הלוחם ואלפי מטפסים אחרים נותרו ללא מענה
10 יולי 2019 22:20 ב 22:20
תוך 3 שנים? אשרי המרמין!
הבטיחו שחטיבת פרס תיפתח במבנה קיים חודשיים אחרי שנת הלימודים הקודמת. סוף השנה הגיע והתלמידים עדיין למדו במיקום ה"זמני" …
תכנית "קווי המטרו" – שניים יעברו בסמוך לגני תקווה
20 דצמבר 2018 10:07
הקאמבק של הטלוויזיה הקהילתית באור יהודה
2 פברואר 2020 17:04
מדוע חברי הקהילה האתיופית באור יהודה מתפללים ברחוב?
21 נובמבר 2019 11:57
21 ינואר 2018 9:35